stanford-oval/wikipedia huggingface dataset:
Alexandra Burke
Ura > Esikoisalbumi

13. helmikuuta 2009 kerrottiin, että Burke oli solminut 3.5 miljoonan punnan arvoisen, viisi albumia käsittävän levytyssopimuksen Yhdysvaltojen Epic Recordsin kanssa. Aluksi Burken esikoisalbumin oli suunniteltu ilmestyvän maaliskuussa 2009, mutta Simon Cowell vahvisti ajankohtaa siirrettävän myöhemmäksi. Overcome julkaistiin 19. lokakuuta 2009 Isossa-Britanniassa ja alkuvuodesta 2010 Euroopassa.
Ensimmäinen albumilta julkaistu single "Bad Boys" julkaistiin 11. lokakuuta 2009 ja 18. lokakuuta 2009 kappale nousi Ison-Britannian singlelistan kärkeen. Beyoncé myös pyysi Burkea osallistumaan tämän Euroopan kiertueelle. 7. tammikuuta 2010 "Bad Boys" -kappaleen vahvistettiin myyneen platinaa.
Yhdysvaltalainen rap-artisti 50 Cent oli ilmaissut kiinnostuksensa Burkeen jo X Factorin aikana, ennustaen tämän voittavan kilpailun. Kilpailun jälkeen 50 Cent pyysikin Burkea vierailemaan tulevalla musiikkivideollaan. 19. heinäkuuta 2009 Burke kertoi solmineensa kuusinumeroisen sopimuksen italialaisten muotisuunnittelijoiden Dolce & Gabbana kanssa tullakseen uuden muotipuvuston kasvoksi. Burke aikoo käyttää myös Dolce & Gabbanan asuja ja asusteita musiikkivideoillaan.
Burke vieraili The Paul O'Grady Show:ssa 3. marraskuuta 2009, esittäen kappaleen "Silence". 17. marraskuuta 2009 hän vahvisti "Broken Heels" -kappaleen olevan esikoisalbuminsa toinen kaupallinen ja kaiken kaikkiaan kolmas single. Hän myös ilmoitti virallisella Twitter-sivullaan, että kuvaisi kappaleen videon Los Angelesissa 22. ja 23. marraskuuta. Burke esiintyi myös So You Think You Can Dance -ohjelmassa 16. tammikuuta ja GMTV:llä 19. tammikuuta 2010.
18. tammikuuta 2010 Burke aloitti Euroopan promokiertueensa Brysselissä. Kiertue kesti kaksi viikkoa ja se kiersi Amsterdamissa, Kööpenhaminassa, Tukholmassa, Berliinissä, Wienissä, Zürichissä, Milanossa ja Pariisissa. Hän palasi Puolaan 23. helmikuuta 2010 jatkaakseen promokiertuettaan.
12. maaliskuuta 2010 Burke kirjoitti Twitterissä, että "All Night Long" olisi hänen uusi singlensä. Hän vieraili Dancing on Ice -show’ssa sen viidennellä tuotantokaudella ja vieraili myöhemmin show’ssa uudelleen semifinaalissa, missä hän esitti kappaleensa "All Night Long". 5. toukokuuta 2010 hän esitti saman kappaleen National Lottery:ssa ja vahvisti Melinda Messengerin kanssa käydyssä keskustelussa, että aikoo tehdä kiertueen vuonna 2011. 16. toukokuuta 2010 "All Night Long" -single julkaistiin.
9. kesäkuuta 2010 ilmoitettiin, että Burken seuraava single olisi "Start Without You". Kappaleen video kuvattiin Los Angelesissa 24. kesäkuuta 2010.
Tuotanto > Studioalbumit

Overcome (2009)
Tuotanto > Singlet

"Hallelujah" (2008)
"Bad Boys" (feat. Flo Rida) (2009)
"Broken Heels" (2010)
"All Night Long" (2010)
"Start Without You" (2010)
Tuotanto > Musiikkivideot

"Hero" (X Factor -finalistien-video)(2008)
"Hallelujah" (2008)
"Bad Boys" (2009)
"Broken Heels" (2009)
"Everybody hurts" (2010)
"All Night Long" (feat. Pitbull) (2010)
Kiertueet

Promokiertue (2009)
Hyväntekeväisyys

Ennen osallistumistaan X Factoriin Burke osallistui "Young Voices" -kiertueelle. Vuoden 2010 Haitin maanjäristyksen jälkeen monet julkisuuden henkilöt, kuten Burke, halusivat auttaa maanjäristyksen uhreja. Burke lauloi hyväntekeväisyyskappaleella "Everybody hurts", mutta paljasti myöhemmin aikovansa vierailla Haitilla sanoen, että "minulle kahden rivin laulaminen ei tarkoita, että olen todella auttanut. Haluan mennä auttamaan lapsia fyysisesti. En ole lääkäri, mutta voin antaa vaatteita, ruokaa ja rakkautta. Ainakin pystyn saamaan muutamat lapset hymyilemään." Burke vieraili Haitilla 8. helmikuuta 2010 ja viipyi siellä viikon. Matkastaan hän laittoi kaksi videota YouTube-sivustolle.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto[vanhentunut linkki]
Virallinen Twitter-sivu
Lumihanhi

| Lumihanhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Suku::  Harmaahanhet Anser
Laji::  caerulescens
Kaksiosainen nimi
 Anser caerulescens  (Linnaeus, 1758) 
Synonyymit
 Chen caerulescens  

Katso myös
   Lumihanhi Wikispeciesissä   Lumihanhi Commonsissa 
Infobox OKNimi-testi OKIUCN-testi OK: 
Anser caerulescens
Lumihanhi (Anser caerulescens) on pohjoisamerikkalainen hanhilaji.
Koko ja ulkonäkö

Lumihanhen pää on valkoinen ja nokka punainen. Linnun vartalo on talvella valkoinen, mutta kesällä harmaa ja sen käsisulat ovat mustat. Samannäköinen laji on pohjoisamerikkalainen eskimohanhi, josta ei tunneta luonnonvaraisia havaintoja Euroopasta.[lähde? ] Pituus on 66–84 cm, siipiväli 132–165 cm ja paino 2,5–3,3 kg.
Levinneisyys

Lumihanhi pesii Alaskassa ja Kanadassa sekä Siperian itäkärjessä, ja muuttaa liki koko Pohjois-Amerikan mantereen poikki. Euroopassa lajia tavataan tarhakarkulaisena sekä joskus muuttoaikana harhailijana. Suomessa laji on vuosittainen suurharvinaisuus arktisten hanhien päämuuton aikaan toukokuussa ja syys–lokakuussa. Tarhakarkulaisten mahdollisuus näissä havainnoissa on suuri.
Lisääntyminen

Lintu saavuttaa sukukypsyyden kaksivuotiaana ja pesii neljästä viiteen munaa kesä–elokuun vaihteessa. Emo hautoo munia 24 vuorokautta.
Ravinto

Lumihanhi syö lähes ainoastaan kasvimateriaalia kuten siemeniä, lehtiä ja monien villiruohojen juuria sekä saroja, kaisloja ja korteita.
Muuta

Lumihanhen pitkä muuttomatka inspiroi amerikkalaista kirjailijaa Paul Gallicoa. Hän kirjoitti teoksen The Snow Goose, yhden 1900-luvun suosituimmista kertomuksista englanninkielisessä maailmassa.
Lyijykarbonaatti

| Lyijykarbonaatti |
| --- | --- |

Tunnisteet
CAS-numero:  598-63-0
PubChem CID:  11727 ja 16685254
Ominaisuudet
Molekyylikaava:  PbCO3
Moolimassa:  267.21 g/mol
Ulkomuoto:  Valkoinen jauhe
Sulamispiste:  315 °C (588 K)
Tiheys:  6.60 g/cm3
Liukoisuus veteen:  0.0001 g/100 ml
Lyijykarbonaatti (PbCO3) on valkoinen lyijyn suola. Sitä voidaan valmistaa yhdistämällä lyijyasetaattia sekä hiilidioksidia. Luonnossa se esiintyy serussiittimineraalina, jota on löydetty mm. Saltvikin Åsbackan rapakivigraniitista.
Lyijykarbonaatti ei ole herkästi syttyvä, mutta syttyessään muodostaa haitallisia tai myrkyllisiä kaasuja.
Aiheesta muualla

Lyijykarbonaatin kansainvälinen kemikaalikortti
PubChem: Lead carbonate (englanniksi)
Alberto Alesina

Alberto Alesina vuonna 2013
Alberto Alesina (1957 – 23. toukokuuta 2020) oli italialaissyntyinen, Yhdysvaltoihin siirtynyt taloustieteilijä. Hän kuului nykyaikaisen poliittisen taloustieteen edelläkävijöihin.
Alesina opiskeli Milanon Bocconi-yliopistossa ennen siirtymistään Harvardin yliopistoon, josta sai tohtorinarvonsa vuonna 1986. Tämän jälkeen hän ei lähtenyt Harvardin yliopistosta lyhyitä muualla vietettyjä ajanjaksoja lukuun ottamatta. Alesina toimi Harvardin yliopistossa poliittisen taloustieteen Nathaniel Ropes -professorina ja oli vuosina 2003–2006 sen taloustieteen laitoksen puhemies. Hän oli National Bureau of Economic Researchin jäsen ja johti sen poliittisen taloustieteen ohjelmaa sen perustamisesta vuodesta 2006 lähtien. Alesina tutki muun muassa yhteiskunnan etnisen fragmentoitumisen taloudellista suoriutumista haittaavaa vaikutusta ja kansallisvaltioiden optimaalista kokoa; jälkimmäistä aihetta koskeneella tutkimuksella oli merkittävä vaikutus Euroopan unionin ympärillä käytyihin keskusteluihin. Vuonna 1993 Alesinan ja Lawrence Summersin laatima selvitys viittasi itsenäisten keskuspankkien parhaaseen kykyyn inflaation kontrolloinnissa.
Alesina julkaisi 142 artikkelia akateemisissa lehdissä. Hän julkaisi myös kolumneja Corriere della Sera -lehdessä ja kuului Quarterly Journal of Economicsin toimittajiin. Hän oli Yhdysvaltain taide- ja tiedeakatemian sekä Econometric Societyn jäsen.
Alesina oli talouskurin kannattaja vuosien 2008–2009 taantumassa. 19. toukokuuta 2020 Manhattan Institute for Policy Research myönsi Hayek-kirjapalkinnon teoksesta Austerity: When It Works and When It Doesn't, jonka olivat laatineet Alesinan ohella Carlo Favero ja Francesco Giavazzi. Professori Edward Glaeserin mukaan Alesinaa pidettiin vuosien ajan ennen tämän kuolemaa todennäköisenä tulevana taloustieteen Nobel-ehdokkaana. Alesinan kuolema 63-vuotiaana johtui ilmeisestä sydäninfarktista, jonka hän sai ollessaan patikoimassa Susan-vaimonsa kanssa. Hänen viidestä kirjastaan viimeisiksi jäivät The Future of Europe: Reform or Decline ja Fighting Poverty in the US and Europe: A World of Difference.
Alien Syndrome (vuoden 2007 videopeli)

| Alien Syndrome |
| --- | --- |

Kehittäjä:  Totally Games
Julkaisija:  Sega
Pelisarja:  Alien Syndrome
Pelimoottori:  Vicious Engine
Julkaistu:  NA 24. heinäkuuta 2007
Lajityyppi:  toimintaseikkailupeli
Pelimuoto:  yksinpeli, moninpeli
Alusta:  Wii, PlayStation Portable
Jakelumuoto:  Nintendon optinen levy
Lisää peliartikkeleitaVideopelien teemasivulla
Infobox OK : 
Alien Syndrome on Totally Gamesin kehittämä ja Segan julkaisema toimintaseikkailupeli. Peli on julkaistu vuonna 2007 Wiille ja PlayStation Portable:lle. Peli pohjautuu 90-luvun alkupuolella tehtyyn samannimiseen kolikkopeliin.
Aiheesta muualla

Alien Syndrome MobyGamesissa (englanniksi)
Lyijykerttu

| Lyijykerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Lyijykertut Camaroptera
Laji::  brachyura
Kaksiosainen nimi
 Camaroptera brachyura  (Vieillot, 1820) 
Katso myös
   Lyijykerttu Wikispeciesissä   Lyijykerttu Commonsissa 
Infobox OKNimi-testi OKIUCN-testi OK: 
Lyijykerttu (Camaroptera brachyura) eli aiemmalta nimeltään savulyijykerttu on herttujen heimoon kuuluva varpuslintu.
Levinneisyys

Lyijykerttua tavataan suuressa osassa Saharan eteläpuolista Afrikkaa. Sen on kuvattu olevan yleinen tai runsaslukuinen monilla alueilla, ja sen kannankehitys on nouseva. Laji on luokiteltu elinvoimaiseksi.
Lääketieteellinen tutkimuslaitos Minerva

Lääketieteellinen tutkimuslaitos Minerva (engl. Minerva Foundation Institute for Medical Research) on Helsingin Meilahdessa Biomedicum 2:ssa toimiva yksityinen tutkimuslaitos, joka on perustettu vuonna 1959. Tutkimuslaitos Minervaa rahoittaa ja ylläpitää Minervasäätiö. Tutkimuslaitoksessa työskentelee yhdeksän tutkimusryhmää, yhteensä noin 50 henkilöä.
Tutkimusryhmät

Hermosolujen signaloinnin tutkimusryhmä, johtaja: professori Dan Lindholm
Neuronien solubiologian tutkimusryhmä, johtaja: dosentti Pirta Hotulainen
Sydän- ja verisuonitautien tutkimusryhmä, johtaja: dosentti Päivi Lakkisto
Rasvamaksa ja diabetes -tutkimusryhmä, johtaja: dosentti Panu Luukkonen
Cardiorenal diabetes -tutkimusryhmä, johtaja: dosentti Daniel Gordin
Monitekijäisten sairauksien epigenetiikan tutkimusryhmä, johtaja: dosentti Miina Ollikainen
Metabolinen tutkimusryhmä, johtaja: dosentti Heikki Koistinen
Lipidisignaloinnin ja -homeostaasin tutkimusryhmä, johtaja (samalla laitoksen johtaja): professori Vesa Olkkonen
Membraanibiologian tutkimusryhmä, johtaja: professori Elina Ikonen
Lähde
Aiheesta muualla

Minerva Foundation Institute for Medical Research
Aleksis Lehtonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. lokakuuta 1997 (ikä 27)
Syntymäpaikka: Jyväskylä, Suomi
Pelipaikka: hyökkääjä
Pituus: 180 cm
Seura
Seura: SJK
Pelinumero: –
Junioriseurat
2003–2005: Nousu
2006–2014: JJK
Seurat
| Vuodet | Seura | O | (M) |
| 2013 | Villiketut | 5 | (2) |
| 2014–2015 | JJK | 48 | (10) |
| 2016 | SJK | 0 | (0) |
| 2017– | Ilves | 0 | (0) |
| Yhteensä | Yhteensä | 53 | (12) |
Maajoukkue
| 2013 | Suomi U16 | 10 | (0) |
| 2014 | Suomi U17 | 4 | (1) |
| 2015 | Suomi U18 | 15 | (0) |
 Seurajoukkueuran tilastot kattavat vain kansalliset sarjat, päivitetty 7. marraskuuta 2015.  Maajoukkueuran tilastot päivitetty 7. marraskuuta 2015.
Aleksis Lehtonen (s. 9. lokakuuta 1997 Jyväskylä) on suomalainen jalkapalloilija. Hän edustaa Veikkausliigalla kaudella 2017 Ilvestä. Kauden 2016 Lehtonen pelasi Seinäjoen Jalkapallokerhossa. Hän on pelipaikaltaan hyökkääjä.
Lehtonen on Jyväskylän Nousun ja Jyväskylän Jalkapalloklubin kasvatti. Kaudella 2014 hän pelasi JJK:n edustusjoukkueessa Ykkösessä 24 ottelua tehden kolme maalia. Kaudella 2015 hän onnistui seitsemästi maalinteossa yhtä monessa ottelussa ollen Ykkösen yhdeksänneksi paras maalintekijä. Marraskuussa 2015 Lehtonen teki sopimuksen Veikkausliigan hallitsevan mestarin Seinäjoen Jalkapallokerhon kanssa.
Lehtonen on edustanut Suomea nuorten maajoukkuetasolla.
Alppipiikkiputki

| Alppipiikkiputki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Alaheimo::  Saniculoideae
Suku::  Piikkiputket Eryngium
Laji::  alpinum
Kaksiosainen nimi
 Eryngium alpinum  L. 
Katso myös
   Alppipiikkiputki Wikispeciesissä   Alppipiikkiputki Commonsissa 
Infobox OKNimi-testi OKIUCN-testi OK: 
Alppipiikkiputki eli alppiputki (Eryngium alpinum) on piikkiputkien (Eryngium) suvun monivuotinen sarjakukkaiskasvi. Se kasvaa 50 cm korkeaksi, ja kukkii teräksensinisin kukin. Sitä kasvatetaan koristekasvina, ja voidaan myös kuivata kuivakukaksi.
Alppipiikkiputkea kasvaa luonnonvaraisena Sveitsissä, Itävallassa, Ranskassa ja entisen Jugoslavian vuoristoalueella.
Luomasenjärvi

| Luomasenjärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°59′51″N, 27°16′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Kortonjokeen 
Järvinumero:  14.193.1.001
Mittaustietoja
Pinnankorkeus:  76,6 m  
Pituus:  860 m  
Leveys:  630 m  
Rantaviiva:  3,565 km  
Pinta-ala:  18,48 ha  
Saaria:  ei saaria 
 fiLuomasenjärvi 
Luomasenjärvi  on Etelä-Karjalassa Luumäellä Livonkylän lähellä sijaitseva järvi.
Maantietoa

Järven pinta-ala on 18,5 hehtaaria, se on 850 metriä pitkä ja 650 metriä leveä. Järvellä ei ole kartan mukaan saaria.  Sen rantaviivan pituus on 3,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Järven vedenpinnan korkeus on 76,6 metriä mpy.
Aleksis Kivi (ooppera)

Aleksis Kivi on Einojuhani Rautavaaran säveltämä kolminäytöksinen ooppera. Sen suomenkielisen libreton kirjoitti säveltäjä itse. Teos sävellettiin vuosina 1995-1996 ja sai kantaesityksensä Savonlinnan oopperajuhlilla 8. heinäkuuta 1997. Rautavaara teki myöhemmin oopperasta uuden version, joka kantaesitettiin Suomen kansallisoopperassa syyskuussa 2009.
Einojuhani Rautavaara aloitti kirjailija Aleksis Kiven elämään pohjautuvan oopperan säveltämisen Jorma Hynnisen aloitteesta. Hynninen lauloi kantaesityksessä pääroolin ja on usein esittänyt otteita kyseisestä oopperasta konserteissa (Kolme laulua oopperasta Aleksis Kivi: ”Mi ikävyys, mi hämäryys”, ”Laulu oravasta” ja ”Sydämeni laulu”). Rautavaara on sovittanut kyseisiä otteita myös kuorolle. Myös vuonna 1995 sävelletyssä ”Isle of Bliss” -teoksessa orkesterille käytetään samoja teemoja kuin oopperassa.
Lyijykertut

| Lyijykertut |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Lyijykertut  Camaroptera  Sundevall, 1850
Katso myös
   Lyijykertut Wikispeciesissä   Lyijykertut Commonsissa 
Infobox OKNimi-testi OK: 
Lyijykertut (Camaroptera) on herttujen heimoon kuuluva varpuslintusuku. BirdLife Suomen maailman lintujen luettelossa on kolme lyijykerttulajia. Luokittelueroista johtuen voi muissa lähteissä olla erilaisia määriä lyijykerttuja.
Lyijykertut ovat pieniä varpuslintuja, jotka elävät pensaikoissa ja metsissä Saharan eteläpuolisessa Afrikassa.
Lajit

Keltalyijykerttu, Camaroptera superciliaris
Lyijykerttu, Camaroptera brachyura
Viherlyijykerttu, Camaroptera chloronota
Linnunradan käsikirja liftareille

| Linnunradan käsikirja liftareille> The Hitchhiker’s Guide to the Galaxy |
| --- | --- |

Alkuperäisteos
Kirjailija:  Douglas Adams
Kieli:  englannin kieli
Julkaistu:  1979
ISBN:  0-330-25864-8
Löydä lisää kirjojaKirjallisuuden teemasivulta
Linnunradan käsikirja liftareille (engl. The Hitchhiker’s Guide to the Galaxy, lyhennetään muun muassa HG2G, HHGTTG tai H2G2) on Douglas Adamsin käsikirjoittama kuunnelmasarja, joka sai ensiesityksensä vuonna 1978 BBC:ssä. Myöhemmin se on ollut tunnetumpi Adamsin kirjoittamana romaanisarjana. Se on science fiction -parodia, joka kertoo perienglantilaisen Arthur Dentin tempautumisesta seikkailuun ympäri galaksia. Muita keskeisiä henkilöitä ovat muun muassa Ford Prefect, Tricia "Trillian" McMillan, Zaphod Beeblebrox sekä maanisdepressiivinen androidi Marvin.
Yleistä

Linnunradan käsikirja liftareille on Douglas Adamsin humoristinen scifi-parodia, joka mässäilee paitsi absurdilla huumorillaan, myös nokkelalla kielenkäytöllään. Sarja oli alun perin radiokuunnelma, mutta toisinaan pääteoksena pidetään siitä sovitettua viisiosaista romaanisarjaa Linnunrata. Tarinassa esiintyy elektroninen hakuteos Linnunradan käsikirja liftareille eli Käsikirja, joka sisältää tietoa kaikesta, mitä kuvitella saattaa, ja paljon myös sellaista, mitä ei kannata edes ajatella. Radiokuunnelman mukaan Käsikirjan voi tilata Pienen Karhun MegaDodo-kirjankustantamon ulkomaantilauksista hintaan 39,50 markkaa + postitus- ja käsittelykulut 59 800 132 406,30 markkaa.
Romaanien lisäksi teoksesta on tehty kaksi LP-levyä, televisiosarja, sarjakuva, näytelmiä, musikaali, tekstipohjainen tietokonepeli, pyyhe sekä elokuva. Englannissa oli tehty myös pieni paikallinen kirjaan löyhästi perustuva balettiproduktio. Adams huomautti kerran, että aiheesta ei ole (vielä) tehty oopperaa, mutta seinävaate kylläkin, jos pyyhe lasketaan sellaiseksi.
Linnunrata-sarja on jättänyt jälkensä moderniin kulttuuriin, ja viitteitä Adamsin kirjasarjaan löytyy runsain mitoin kaikkialta. Tunnetuin yksittäisistä asioista on vastaus kysymykseen elämästä, maailmankaikkeudesta ja kaikesta muusta sellaisesta.
Käsikirjan ja Encyclopedia Galactican sanotaan inspiroineen Wikipedian kehittämiseen. Käsikirjassa kuvataan, miten avustajana toimiva Ford Prefect oli kirjoittanut pitkän esseen Maasta, mutta jonka päätoimittaja typisti kahden sanan mittaiseen selitykseen.
Teoksen eri sovitukset > Kuunnelma

Linnunradan käsikirja liftareille oli alun perin kuusiosainen kuunnelma, joka esitettiin vuonna 1978 Britanniassa BBC:n radiokanavalla. Se sai viisi uutta osaa, jotka lähetettiin joulukuussa 1978 lähetetyn erikoisjakson jatkoksi vuonna 1980.
Suomessa Yleisradio käännätti ja äänitti kuunnelman 12 jaksoa suomeksi, ja ne esitettiin vuosina 1984–1985. Suomalaisen version käänsi Pekka Markkula, ja näyttelijöitä olivat Heikki Kinnunen kertojana, Arthur Dentinä Pekka Autiovuori, Ford Prefectinä Yrjö Järvinen, Zaphod Beeblebroxina Martti Järvinen, androidi Marvinina Esa Saario ja vaihtuvissa rooleissa muun muassa Kauko Helovirta ja Aila Svedberg. Kuunnelmat ohjasi Lars Svedberg.
Alkuperäisen kuunnelman pohjalta syntyi kaksi ensimmäistä Linnunrata-romaania. Romaanisarjan loput osat sovitettiin 13-osaiseksi kuunnelmaksi Suomessa vuosina 1991 ja 1995, monta vuotta ennen kuin BBC ehti tehdä saman. Uudet jaksot käänsi ja myös dramatisoi Pekka Markkula. Kolmanteen romaaniin perustuva kuusiosainen kuunnelma esitettiin englanniksi 25 vuotta alkuperäisen jälkeen syksyllä 2004, ja neljänteen ja viidenteen romaaniin perustuva kahdeksanosainen sarja saattoi saagan loppuun keväällä 2005.
Yleisradio on julkaissut kuunnelmasarjan C-kasetteina ja CD-levyinä.
Linnunradan käsikirja liftareille, 2 cd-äänilevyä
Linnunradan käsikirja liftareille: maailmanlopun ravintola, 4 cd-äänilevyä
Linnunradan käsikirja liftareille: elämä, maailmankaikkeus – ja kaikki, 3 cd-äänilevyä
Linnunradan käsikirja liftareille: terve, ja kiitos kaloista, 3 cd-äänilevyä
Linnunradan käsikirja liftareille: enimmäkseen harmiton, 4 cd-äänilevyä.
C-kasettiversiossa on yhteensä 21 kasettia ja se on jaoteltu jaksoittain:
Jaksot 1–6/18, 6 äänikasettia
Jaksot 7–12/18, 6 äänikasettia
Jaksot 13–18/18, 6 äänikasettia
Jaksot 19–25, 3 äänikasettia
Teoksen eri sovitukset > Romaanisarja

Romaanisarja Linnunrata on julkaistu vuosina 1979–1992 viitenä osana, jotka muodostavat yhdessä Adamsin sanoin ”maailman ainoan viisiosaisen trilogian”. Sarjan osat ovat nimeltään:
Linnunradan käsikirja liftareille, 1981 (The Hitchhiker’s Guide to the Galaxy, 1979)
Maailmanlopun ravintola, 1990 (The Restaurant at the End of the Universe, 1980)
Elämä, maailmankaikkeus – ja kaikki, 1991 (Life, the Universe and Everything, 1982)
Terve, ja kiitos kaloista, 1993 (So Long, and Thanks for All the Fish, 1984)
Enimmäkseen harmiton, 1994 (Mostly Harmless, 1992)
Teoksen eri sovitukset > Televisiosarja

BBC on tehnyt kuunnelmasta myös televisiosarjan, joka sai ensiesityksensä vuonna 1981, Suomessa sarjan on esittänyt YLE FST vuonna 1984 ruotsiksi tekstitettynä. Televisiosarja sisältää kirjoihin verrattuna suunnilleen kaksi ensimmäistä teosta sekä osia kolmannesta, mutta televisiosarjassa on paljon pieniä mutta myös muutamia suurempia muutoksia verrattuna kirjoihin.
Teoksen eri sovitukset > Elokuva

Vuonna 2005 ensi-iltansa sai elokuvaversio, jonka tuotantoon myös Adams itse ehti vaikuttaa ennen kuolemaansa. Elokuvassa näyttelevät muun muassa Martin Freeman (Arthur Dent, Adamsin toiveen mukaan britti), Mos Def (Ford Prefect), Sam Rockwell (Zaphod Beeblebrox) ja Zooey Deschanel (Trillian). Marvinia elokuvassa esittää Warwick Davis ja hänen ääninäyttelijänään toimii Alan Rickman.
Aiheesta muualla

The Hitchhiker's Guide to the Galaxy -sivusto
Pyyhepäivän kotisivut suomeksi (Arkistoitu – Internet Archive)
Linnunradan käsikirja liftareille Internet Movie Databasessa (englanniksi)
Ylen Elävä arkisto: Linnunradan käsikirja liftareille (näytteitä kuunnelmasarjasta)
Alien Days

| ”Alien Days” MGMT |
| --- | --- | --- |

Singlen tiedot
 Albumilta: MGMT
 B-puoli: ”Message 7 from Hearty White”
 Julkaistu: 20. huhtikuuta 2013
 Formaatti: C-kasetti
 Tekijä(t): Andrew VanWyngarden, Ben Goldwasser
 Tuottaja(t): Dave Fridmann, MGMT
 Tyylilaji: rock, pop
 Kesto: 05.10
 Levy-yhtiö: Columbia Records
MGMT:n muut singlet
| ”Congratulations” 2010 | ”Alien Days” 2013 | ”Your Life Is a Lie” 2013 |
Alien Days on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen kolmannelta studioalbumilta MGMT 20. huhtikuuta 2013. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.
Single julkaistiin C-kasettina ja sen B-puolena on kappale ”Message 7 from Hearty White”.
Kappaleet > C-kasetti

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Alien Days | 5.10 |  |  |  |  |  |  |  |
| 2. | Message 7 from Hearty White | 5.15 |  |  |  |  |  |  |  |
|  |  | 10.25 |  |  |  |  |  |  |  |